text: америкалық ақ көбелек arctiidae тұқымдасына жататын көбелек. денесі мен қанаты ақшыл, кейбіреуінің кейбіреуінің бауырында ұсақ қара дақтар бар; ұрғашысының мұрты жіп тәрізді; еркегінікі қауырсын тәрізді. қанаттары жайылғанда 25-36 мм-ге жетеді. жұлдыз құртының үстіңгі жағы күңгірт, ұзын түктері бар, бүйір жағының сарғыш өңірлері айқын байқалады; басы мен аяқтары қара. бұл обыр, жергілікті жағдайға бейімделгіш, өте қауіпті зиянкес. жұлдыз құрттары өсімдіктің 200 түрін, әсіресе тұт, үйеңкі, алма, алмұрт, шие, өрік ағаштарының жапырағын жейді, кейде түгелдей құртып жібереді. бұл зиянкеске қарсы күресу үшін, оның жүкпен және транспортпен бірге келуіне мүмкіндік бермеу үшін сақтандыру шараларын қолдану, ддт ерітіндісін бүрку қажет. бұл көбелектің отаны солтүстік америка: канададан мексикаға дейін. сол жерден басқа аймақтарға таралған. 1990-шы жылдары орта азияға да келген. осы көбелектің түрі қазақстанның қарқаралы, зайсан аймақтарында кездеседі.